**אלכסנדר אנטולייביץ' קרז'אקוב** (ברוסית: **Александр Анатольевич Кержаков**; נולד ב־27 בנובמבר 1982 בקינגיספ) הוא מאמן וכדורגלן עבר רוסי, ששיחק בעמדת החלוץ בזניט סנקט פטרבורג במשך 7 שנים וכיום מאמן.

קריירה
------

### כשחקן במועדונים

#### זניט סנקט פטרבורג

קרז'אקוב במהלך התקפתי עבור זניט, 30 באפריל 2006
אלכסנדר קרז'אקוב הפך לבוגר בית הספר לכדורגל "סמנה" שבסנקט פטרבורג ב-1999. בשנת 2000 הוא שיחק בקבוצת החובבים "סבטוגורטס סבטוגורסק", וסייע לה לזכות באליפות הליגה הצפון-מערבית האזורית כאשר כבש 18 שערים.

ב-2001 קרז'אקוב עבר לזניט סנקט פטרבורג. הוא ערך את הופעת הבכורה שלו בחודש מרץ של אותה שנה ואת שערו הראשון כבש בחודש יוני, כנגד ספרטק מוסקבה. בעונתו הראשונה, קרז'אקוב היה החלוץ השני בסגל של זניט אחרי אלכסנדר פאנוב. עם זאת, מאוחר יותר הוא לקח חלק חשוב בקבוצה וסייע לזניט לסיים במקום השלישי בליגת העל הרוסית ב-2001 ובמקום השני בליגה ב-2003. ב-2002 הוא פיתח במהירות שותפות יעילה בחוד ההתקפה יחד עם אנדריי ארשאבין, שהביאה לזימונם של שני השחקנים לסגל נבחרת רוסיה.

ב-2003, עם הגעתו של המאמן הצ'כי ולסטימיל פטרזלה, קרז'אקוב קודם להיות החלוץ הראשון של זניט, ובעקבות כך הוא סיים כמלך השערים של ליגת העל הרוסית בעונת 2004. תחת אימונו של פטרזלה, קרז'אקוב פתח בכל ארבעת המשחקים של קבוצתו בגביע אופ"א לעונת 2004/2005, ובנוסף כבש שלושער בניצחון קבוצתו 1–5 על א.א.ק. אתונה. בעונת 2005/2006 שלאחר מכן, קרז'אקוב נכלל כחלוץ הפותח בהרכב זניט בקמפיין השני ברציפות שלה בגביע אופ"א. הוא סייע לזניט להעפיל לשלב 32 הגדולות בזכות מעבר על פני ויטוריה דה גימארייש, בשיקטש ובולטון וונדרס, והוא עצמו כבש שני שערים במשחק נגד סביליה. בשלבי הנוק-אאוט, קרז'אקוב הבקיע מול רוזנבורג ואולימפיק מרסיי בדרך להעפלה לרבע הגמר מול סביליה, שם זניט הודחה למרות יכולת טובה ושער של קרז'אקוב במפגש החוץ.

במהלך הקיץ של 2006, דיק אדבוקאט מונה למאמנה של זניט והוריד את קרז'אקוב לספסל. כתוצאה מכך, קרז'אקוב היה מוכן לעזוב את הקבוצה.

#### סביליה

ב-28 בדצמבר 2006 קרז'אקוב הועבר לסביליה, וחתם על חוזה בקבוצה למשך חמש שנים וחצי תמורת 5 מיליון אירו, כחלק מעסקת שותפות בין שני המועדונים. תחת המאמן חואנדה ראמוס, קרז'אקוב היה ההעדפה השנייה בחוד ההתקפה של סביליה אחרי לואיס פביאנו ופרדי קאנוטה. הוא ערך את הופעת הבכורה שלו ב-14 בינואר 2007 והבקיע את שערו הראשון ב-28 בינואר 2007, בניצחון 2–4 כנגד לבאנטה. הוא הבקיע את שער הניצחון של קבוצתו בניצחון 3–4 על טוטנהאם הוטספר במסגרת רבע גמר גביע אופ"א ב-5 באפריל 2007. מאוחר יותר הוא תרם לזכייתה של סביליה בגביע אופ"א לעונת 2006/07, לאחר ששותף כמחליף בניצחון על אספניול במשחק הגמר.

לאחר שחואנדה ראמוס עבר לאמן את טוטנהאם הוטספר באוקטובר 2007, דקות המשחק של קרז'אקוב פחתו תחת המאמן הממונה מנואל חימנס. הוא שיחק ארבע פעמים בלבד, והיה החלוץ החמישי של סביליה אחרי לואיס פביאנו, פרדריק קאנוטה, חבייר צ'באנטון וארונה קונה. בעקבות כך היו ספקולציות לגבי מעברו לקבוצה אחרת, לאחר שהתעניינו בו קבוצות טוטנהאם הוטספר, מנצ'סטר יונייטד ופריז סן-ז'רמן. עם זאת, פורסם בעיתון "Sport-Exspress" כי קרז'אקוב יישאר בסביליה ויעזור לה בליגת העל הספרדית ובליגת האלופות.

#### דינמו מוסקבה

קרז'אקוב במדי דינמו מוסקבה
בפברואר 2008 חתם קרז'אקוב על חוזה למשך שלוש שנים בקבוצה הרוסית דינמו מוסקבה. הוא ביסס במהירות את מעמדו כחלוץ הראשון של הקבוצה, יחד עם טסבטן גנקוב וסיזרו סמדו. הוא הבקיע את שערו הראשון עבור דינמו בבעיטה חזקה מאזור הפנדל במשחק מול מועדון הכדורגל מוסקבה. עד לסיום עונת 2008 הוא כבש שבעה שערים עבור דינמו, וסייע לה לסיים במקום השלישי בליגה הרוסית. בעונת 2009 כבש קרז'אקוב 12 שערים.

#### החזרה לזניט

בפתיחת עונת 2010 חזר קרז'אקוב לקבוצתו הראשונה בקריירה, זניט סנקט פטרבורג, בשורותיה שיחק עד שנת 2017, עת הודיע על פרישתו ממשחק.

ב-18 בדצמבר 2015, לאחר חצי שנה שקרז'אקוב כלל לא שיחק הוא הוחתם בהשאלה בציריך השווייצרית למשך עונה אחת שלאחריה חזר לזניט.

בקיץ 2017 פרש ממשחק פעיל ומונה לתפקיד מתאם בין אקדמיות הכדורגל של קבוצת זניט סנקט פטרבורג.

בסך הכל הבקיע במדי זניט 163 שערים ב־386 משחקי הליגה.

### כשחקן בנבחרת

אלכסנדר קרז'אקוב החל לשחק עבור נבחרת רוסיה עד גיל 21 בשנת 2001. הוא ערך את הופעת הבכורה שלו בנבחרת הלאומית של רוסיה במשחק ידידות כנגד אסטוניה ב-27 במרץ 2002.

קרז'אקוב נכלל בסגל נבחרת רוסיה על ידי המאמן אולג רומנצב לטורניר מונדיאל 2002. הוא לא שותף בשני המשחקים הראשונים של רוסיה מול נבחרת תוניסיה ונבחרת יפן, אך נכנס כמחליף לואלרי קרפין במשחק האחרון מול נבחרת בלגיה. קרז'אקוב הבקיע את שערו הראשון בנבחרת רוסיה במשחק ידידות מול נבחרת שוודיה שהסתיים בתיקו 1-1 ב-21 באוגוסט 2002.

תחת מחליפו של ואלרי גזאייב, גאורגי ירטסב, קרז'אקוב זומן למשחקי מוקדמות יורו 2004 והבקיע שני שערים. בטורניר יורו 2004 עצמו, קרז'אקוב היה אחד מארבעת החלוצים בסגל הנבחרת לצד דמיטרי בולייקין, דמיטרי קיריצ'נקו ודמיטרי סיצ'ב. הוא לא שותף במשחקים מול נבחרת ספרד ונבחרת יוון, אך שיחק לאורך כל 90 הדקות ארבעה ימים לאחר מכן במשחק מול פורטוגל.

לאחר יורו 2004, קרז'אקוב נכלל בסגל הנבחרת למוקדמות מונדיאל 2006. ירטסב העלה את קרז'אקוב להרכב הפותח לצד דמיטרי סיצ'ב. עם מחליפו של יארצב יורי סיומין, מעמדו של קרז'אקוב בהרכב הפותח התחזק, לאחר הדחתם של בולייקין וקיריצ'נקו מהסגל וזימונו של אנדריי ארשאבין במקומם.

תחת חוס הידינק, קרז'אקוב היה החלוץ הראשון של נבחרת רוסיה מעל דמיטרי סיצ'ב ואנדריי ארשאבין. עם זאת, הוא הודח לאחר מכן בעקבות דקות המשחק המועטות שקיבל בזניט סנקט פטרבורג לקראת סוף 2006. לאחר המעבר לספרד, הידינק לא זימן את קרז'אקוב למשחק הידידות מול נבחרת הולנד בפברואר 2007, אך זימן אותו למשחק מול אסטוניה במרץ בעקבות הופעותיו המרשימות במדי סביליה. הוא הבקיע שער בניצחון רוסיה 0–2 על אסטוניה. ב-2 ביוני 2007 הוא הבקיע שלושער בניצחון 0–4 של רוסיה על נבחרת אנדורה. הוא תרם מאוחר יותר לקמפיין מוקדמות יורו 2008 של רוסיה עם הבקעת שער בניצחון 0–3 על מקדוניה ב-8 בספטמבר 2007. הוא סיים כמלך השערים של רוסיה במוקדמות עם חמישה שערים.

ב-14 במאי 2008, קרז'אקוב לא נכלל בסגל 25 השחקנים של חוס הידינק ליורו 2008. הייתה אפשרות שהוא ישמש מחליפו של פאבל פוגרבניאק שנפצע, אך נותר לבסוף מחוץ לסגל. במאי 2009 הוחזר קרז'אקוב לסגל והיה שותף למשחקי הנבחרת במוקדמות מונדיאל 2010, אך לא הצליח להעפיל עמה למונדיאל.

קרז'אקוב זומן לסגל מונדיאל 2014, 12 לאחר המונדיאל אחרון בו השתתף. בטורניר הבקיע את שער השוויון בדקה ה-74 נגד קוריאה הדרומית בתיקו 1-1, יחד עם נבחרתו לא הצליח להעפיל משלב הבתים.

### כמאמן

במרץ 2018 מונה על ידי התאחדות הכדורגל הרוסית למאמן נבחרת רוסיה בכדורגל עד גיל 17.

בספטמבר 2020 מונה למאמן קבוצת טום טומסק מליגת הכדורגל הלאומית, אך לא הצליח למנוע את ירידתה לליגה השלישית.

ביוני 2021 מונה לאמן את ניז'ני נובגורוד בעונת הבכורה שלה בליגת העל הרוסית.

בפברואר 2023 חתם כמאמן בקבוצת קארמייטיסה מליגת העל הקפריסאית.

חייו האישיים
------------

קרז'אקוב נשוי בשנית. יש לו בת ובן מנישואים קודמים. אחיו הצעיר, מיכאיל קרז'אקוב, הוא שוער כדורגל המשחק בקבוצת זניט סנקט פטרבורג. ב-2002, קרז'אקוב כתב את האוטוביוגרפיה שלו בשם "לפני ואחרי 16" (ברוסית: До 16 и старше). ב-2018 הופיע בהופעת קמע בסדרת הטלוויזיה "המשחק הגדול".

ב-2017 נפטר חמו, ואדים טיולפאנוב.

סטטיסטיקות
----------

### כשחקן

#### סטטיסטיקות מועדון

| מועדון | עונה | ליגה | גביע | אירופה | סך הכול |
| --- | --- | --- | --- | --- | --- |
| הופעות | שערים | הופעות | שערים | הופעות | שערים | הופעות | שערים |
| **זניט סנקט פטרבורג** | 2001 | 28 | 6 | 5 | 2 | 0 | 0 | 32 | 8 |
| 2002 | 29 | 14 | 2 | 0 | 2 | 2 | 33 | 16 |
| 2003 | 27 | 13 | 3 | 3 | 0 | 0 | 30 | 16 |
| 2004 | 29 | 18 | 6 | 6 | 7 | 6 | 42 | 30 |
| 2005 | 25 | 7 | 5 | 5 | 14 | 7 | 44 | 19 |
| 2006 | 21 | 6 | 2 | 0 | 0 | 0 | 23 | 6 |
| **סביליה** | 2006/2007 | 15 | 5 | 5 | 0 | 8 | 2 | 38 | 7 |
| 2007/2008 | 10 | 3 | 2 | 0 | 3 | 1 | 15 | 4 |
| **דינמו מוסקבה** | 2008 | 27 | 7 | 2 | 1 | 0 | 0 | 29 | 8 |
| 2009 | 2 | 2 | 0 | 0 | 0 | 0 | 2 | 2 |
| **זניט** | 2010 | 28 | 13 | 3 | 0 | 5 | 4 | 36 | 17 |
| 2011/2012 | 32 | 23 | 3 | 0 | 7 | 1 | 42 | 24 |
| 2012/2013 | 23 | 10 | 0 | 0 | 8 | 1 | 32 | 11 |
| 2013/2014 | 19 | 6 | 1 | 0 | 11 | 3 | 27 | 9 |
| 2014/2015 | 14 | 3 | 1 | 0 | 6 | 1 | 21 | 4 |
| סך הכל | 311 | 137 | 41 | 19 | 55 | 25 | 410 | 181 |

#### בנבחרת

| רוסיה |
| --- |
| שנה | הופעות | שערים |
| 2002 | 7 | 3 |
| 2003 | 8 | 0 |
| 2004 | 7 | 0 |
| 2005 | 10 | 4 |
| 2006 | 5 | 0 |
| 2007 | 7 | 6 |
| 2009 | 6 | 2 |
| 2010 | 2 | 2 |
| 2011 | 5 | 0 |
| 2012 | 11 | 5 |
| 2013 | 8 | 2 |
| 2014 | 11 | 5 |
| 2015 | 2 | 1 |
| 2016 | 1 | 0 |
| סך הכל | 90 | 30 |

### כמאמן

| מועדון | תחילת כהונה | סוף כהונה | נתונים |
| --- | --- | --- | --- |
| מ | נ | ת | ה | שז | שח | יחס | % |
| **טום** | ‏24 בספטמבר 2020 | ‏15 במאי 2021 | 31 | 10 | 8 | 13 | 29 | 34 | −5 | 32,26 |
| **נ. נובגורוד** | ‏17 ביוני 2021 | ‏— | 7 | 3 | 2 | 2 | 8 | 9 | +1 | 55,00 |
| סך הכל | 38 | 13 | 10 | 15 | 37 | 43 | −6 | 40,29 |

תארים
-----

כשחקן
* **זניט סנקט פטרבורג**
	+ אליפות רוסיה: 2007, 2010, 2012, 2014/2015
	+ גביע הליגה הרוסית: 2003
	+ הסופר קאפ הרוסי: 2011, 2015, 2016
* **סביליה**
	+ גביע אופ"א: 2007
	+ גביע המלך הספרדי: 2007
	+ הסופר קאפ הספרדי: 2007
* **ציריך**
	+ הגביע השווייצרי: 2016
* **אישיים**
	+ השחקן הצעיר של השנה בליגה הרוסית: 2002
	+ מלך השערים של ליגת העל הרוסית: 2004
	+ ג'נטלמן השנה: 2004
	+ שחקן העונה בליגה הרוסית לפי בחירת המאמנים: 2005

קישורים חיצוניים
----------------

ויקישיתוף מדיה וקבצים בנושא **אלכסנדר קרז'אקוב** בוויקישיתוף
* 

* אתר האינטרנט הרשמי של אלכסנדר קרז'אקוב
* אלכסנדר קרז'אקוב, ברשת החברתית אינסטגרם

* אלכסנדר קרז'אקוב, ברשת החברתית VK

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר National Football Teams

* פרופיל, באתר FootballDatabase.eu

* פרופיל המאמן, באתר Transfermarkt
* אלכסנדר קרז'אקוב באתר דינמו מוסקבה
* אלכסנדר קרז'אקוב באתר זניט
* אתר אישי
* סטטיסטיקות בסביליה באתר legioner.kulichki.com

הערות שוליים
------------

1. ↑  UEFA.com, Sevilla move for Kerzhakov, 28.12.2006
2. ↑  Sport Express Daily, (הקישור אינו פעיל, 10.8.2019) Kerzhakov Stays in Sevilla, 30.01.2008
3. ↑  UEFA.com, Dinamo bring Sevilla's Kerzhakov home, 25.02.2008
4. ↑  wldcup.com, (הקישור אינו פעיל, 10.8.2019) Kerzhakov, Bulykin ready to replace Pogrebnyak for Russia, 30.05.2008
5. ↑  fcdynamo.ru, (הקישור אינו פעיל, 10.8.2019) Alexander Kerzhakov

| **נבחרת רוסיה – מונדיאל 2002** |
| --- |
| 1 ניגמטולין • 
2 קובטון • 
3 ניקיפורוב • 
4 סמרטין • 
5 סולומטין • 
6 סמשוב • 
7 אונופקו • 
8 קרפין • 
9 טיטוב • 
10 מוסטובוי • 
11 בסצ'סטניך • 
12 צ'רצ'סוב •
13 דאייב • 
14 צ'וגאינוב •
15 אלניצ'ב •
16 קרז'אקוב •
17 סמאק •
18 סנניקוב •
19 פימנוב •
20 איזמאילוב •
21 חוחלוב •
22 סיצ'ב •
23 פילימונוב •
מאמן: רומנצב | רוסיהרוסיה |

| **נבחרת רוסיה – יורו 2004** |
| --- |
| 1 אובצ'יניקוב • 
2 רדימוב • 
3 סיצ'ב • 
4 סמרטין • 
5 קריאקה • 
6 סמשוב • 
7 איזמאילוב • 
8 גוסב • 
9 בולייקין • 
10 מוסטובוי • 
11 קרז'אקוב • 
12 מלאפייב •
13 שרונוב • 
14 אניוקוב •
15 אלניצ'ב •
16 אבסאב •
17 סניקוב •
18 קיריצ'נקו •
19 ביסטרוב •
20 לוסקוב •
21 בוגייב •
22 אקינפייב •
מאמן: ירטסב | רוסיהרוסיה |

| **נבחרת רוסיה – יורו 2012** |
| --- |
| 1 אקינפייב • 
2 אניוקוב • 
3 שרונוב • 
4 איגנשביץ' • 
5 ז'ירקוב • 
6 שירוקוב • 
7 דניסוב • 
8 זיריאנוב • 
9 איזמאילוב • 
10 ארשאבין • 
11 קרז'אקוב • 
12 ברזוצקי •
13 שונין • 
14 פבליוצ'נקו •
15 קומבארוב •
16 מלאפייב •
17 דזגוייב •
18 קוקורין •
19 גרנאט •
20 פוגרבניאק •
21 נבאבקין •
22 גלושאקוב •
23 סמשוב •
מאמן: אדבוקאט | רוסיהרוסיה |

| **נבחרת רוסיה – מונדיאל 2014** |
| --- |
| 1 אקינפייב • 
2 קוזלוב • 
3 שצ'ניקוב • 
4 איגנשביץ' • 
5 סמיונוב • 
6 קנוניקוב • 
7 דניסוב • 
8 גלושאקוב • 
9 קוקורין • 
10 דזגוייב • 
11 קרז'אקוב • 
12 לודיגין •
13 גרנאט • 
14 ברזוצקי •
15 מוגילבץ •
16 ריז'יקוב •
17 שאטוב •
18 ז'ירקוב •
19 סמדוב •
20 פייזולין •
21 איונוב •
22 ישצ'נקו •
23 קומבארוב •
מאמן: קאפלו | רוסיהרוסיה |

| מלך השערים של ליגת העל הרוסית |
| --- |
| 

|  |
| --- |
| 1992: מטבייב וקסומוב • 1993: פנצ'נקו • 1994: סמוטנקוב • 1995: ורטניקוב • 1996: מסלוב • 1997: ורטניקוב • 1998: ורטניקוב • 1999: דמטרדזה • 2000: לוסקוב • 2001: ויאזמיקין • 2002: גוסב וקיריצ'נקו• 2003: לוסקוב • 2004: קרז'אקוב • 2005: קיריצ'נקו • 2006: פבליוצ'נקו • 2007: פבליוצ'נקו ואדמוב • 2008: לאב • 2009: וליטון • 2010: וליטון • 2012: דומבייה • 2013: ואנדרסון ומובסיסיאן • 2014: דומבייה • 2015: האלק • 2016: סמולוב • 2017: סמולוב • 2018: פרומס • 2019: צ'אלוב • 2020: אזמון ודזיובה • 2021: דזיובה • 2022: אלגארוב |

 |